ועדת המשנה לספורט, כנסת 20, פרוטוקול מספר 15, 2018-12-17 13:00

עודד פורר: צהרים טובים.

עודד פורר: אני שמח לפתוח את ישיבת ועדת המשנה של ועדת החינוך, התרבות והספורט, ועדת משנה לספורט.

עודד פורר: היום ט' בטבת התשע"ט.

עודד פורר: הנושא שאנחנו ביקשנו לקיים עליו דיון זה התקציב שיועד לספורטאים בני העדה האתיופית שלא הגיע ליעדו.

עודד פורר: זה דיון דחוף בעקבות החשיפה שאנחנו גילינו שהתוכנית הממשלתית "קידום שילוב יוצאי אתיופיה בספורט" לא מיושמת.

עודד פורר: דווקא בעניין הזה אני יכול לדבר אולי בגוף ראשון, כמי שהיה מנכ"ל משרד העלייה והקליטה, שהוביל יחד עם חברת הכנסת פנינה תמנו שטה את התוכנית הזאת.

עודד פורר: אני רק אזכיר לנוכחים פה, שעוד בקדנציה הקודמת התוכנית הזאת נולדה, אחרי שדוח מבקר המדינה ביקר באופן קשה מאוד את הממשלות, לא את הממשלה, אלא את הממשלות, על הכספים שהוקצו לטובת שילובם של יוצאי אתיופיה בישראל ולא הגיעו ליעדם.

עודד פורר: אני חושב שהביטוי שהשתמש בו אפילו המבקר אז זה מה שנקרא: הכסף עבר בצנרת ונדבק בדפנות, בסוף מה שהגיע זה הטפטוף.

עודד פורר: לצערי נחשף פה שאפילו לא הגיע הטפטוף.

עודד פורר: אנחנו גילינו שישנם 10 מיליון שקלים לטובת ספורטאים יוצאי אתיופיה שלא נוצלו בכלל.

עודד פורר: אני רוצה להודות ליושב ראש ועדת החינוך, חבר הכנסת מרגי, שאפשר את הדיון הזה בטווח זמן קצר מאוד, וגם מבחינת לוח הזמנים שלנו, אנחנו מחויבים לסיים את הדיון בשתיים.

עודד פורר: אני לא רוצה להאריך במילים.

עודד פורר: אני כן ארצה לשמוע את ההתייחסות גם של משרד הספורט וגם של משרד המשפטים ככל שהוא הפריע למישהו לבצע, וכמובן למשרד ראש הממשלה שאמור לתכלל.

עודד פורר: אני אתן לחברת הכנסת פנינה תמנו שטה, כמי שגם חשפה את העניין הזה, להציג ואחר כך לחבר הכנסת רזבוזוב ואז נשמע את המשרדים.

עודד פורר: בבקשה חברת הכנסת.

פנינה תמנו: תודה, אדוני היושב-ראש.

פנינה תמנו: אני גם אצטרף למילים החמות שאמרת ליושב-ראש ועדת החינוך יעקב מרגי, שתמיד נכון להיות בצמתים הנכונים כדי לדאוג שהבית הזה מפקח ודוחף עבור האוכלוסיות השקופות.

פנינה תמנו: יש כאלה שמשתמשים במונח הזה כסוג של קלישאה ויש כאלה שבאמת מבינים שצריך לפעול למען האוכלוסיות המוחלשות.

פנינה תמנו: אני חייבת לומר, שבלא מעט נושאים אנחנו נוגעים בבית הזה.

פנינה תמנו: לא זכורה לי תכנית כתובה, שנלקחה לגביה החלטת ממשלה שכל כך הרבה אנשים עמלו סביבה ובמשך שנתיים, גם לאחר שהאוצר העביר את הכספים, דבר לא נעשה.

פנינה תמנו: כשאני יושבת כאן, אני רואה את הילדים הרבים, את ה-2,000 ילדים שיכולים היו ליהנות מהתוכנית המשמעותית הזאת, תכנית כל כך חשובה.

פנינה תמנו: גם כששואלים אותי למה תכנית ספציפית לילדים יוצאי אתיופיה, אני הייתי ממליצה לכל אותם פקידים שעיכבו את התכנית הזאת מלצאת לפועל, לרדת לשכונות, להסתכל בעיניים לילדים האלה בני 8, 9, 10, 11, לראות כמה הם מבריקים, מיוחדים, בעלי כישורים.

פנינה תמנו: רבים מהם – אמרתי את זה גם בחשיפת הפרשה – יכולים היו להיות הגאווה הישראלית הבאה.

פנינה תמנו: להגיד להם למה באמת התכנית הזאת לא יצאה, למה?

פנינה תמנו: מבחינתי התשובה מאוד ברורה.

פנינה תמנו: אם אלה לא היו ילדים יוצאי אתיופיה, אם זאת היתה אוכלוסייה יותר חזקה שמיוצגת בבית הזה ביתר שאת, אם אלה חרדים, אם אלה אוכלוסיות אחרות שיש להם נגיעה או קרבה יותר לשלטון, אין לי ספק בכלל שהתכנית הזאת היתה יוצאת לפועל.

פנינה תמנו: אני מתביישת – מתביישת בשבילכם.

פנינה תמנו: ותאמינו לי, יש הרבה דברים שאפשר להגיד עליהם שהם דיונים פופוליסטיים, חשיפה לא בדוקה, אבל כל כך הרבה זמן וכל כך הרבה הזדמנויות נתנו למשרד הספורט כדי ליישם את התכנית הזאת.

פנינה תמנו: אני עצמי נפגשתי עם המנכ"ל יוסי שרעבי שנמצא אתנו לפחות פעמיים, שלוש.

פנינה תמנו: כל כך הרבה שאלות שמנו בפניכם: מה צריך?

פנינה תמנו: איזה תמריץ צריך בשביל להוציא לפועל תכנית, שאמורה להוציא את הילדים האלה מהשכונות, תכנית שאמורה להנגיש את הספורט לילדים שידם אינה משגת?

פנינה תמנו: תודה רבה.

יואל רזבוזוב: תודה, כבוד היושב-ראש.

יואל רזבוזוב: חברים, אני מיומי הראשון בכנסת אומר שבספורט לא צריך הרבה תקציבים.

יואל רזבוזוב: תמיד בספורט עם כסף קטן אפשר לעשות דברים גדולים.

יואל רזבוזוב: ביחס לתקציבים שעוברים בוועדת הכספים מעל לשולחן, מתחת לשולחן, זה לא משנה באיזו צורה, בספורט צריך כסף קטן כדי להפוך ולשנות לאנשים את החיים.

יואל רזבוזוב: אני יכול להגיד לכם שהמשרד קיבל לא מעט כסף, לפי מה שאנחנו שומעים 10 מיליון שקלים פלוס המצ'ינג של המשרד לאורך כמה שנים.

יואל רזבוזוב: דודו, אל תסתכל עלי ככה, יש נתונים, אתם תגידו את הנתונים.

יואל רזבוזוב: עוד פעם, אני קיבלתי נתונים, היינו בוועדת העלייה והקליטה, אני קיבלתי את הנתונים מיושב-הראש, הם פרוסים לכמה שנים, אבל גם שני מיליון ש"ח בשנה עם המצ'ינג של המשרד זה הרבה כסף.

יואל רזבוזוב: בכסף הזה הייתם יכולים לעשות הרבה דברים, להוציא הרבה ילדים מהרחוב ולשנות להם את החיים, לתת להם מוטיבציה ולעשות ניסים עם הכסף הזה, המון כסף.

יואל רזבוזוב: הייתי גם ברשות מקומית, אני יודע כמה באגודה קטנה עם 20,000 שקל אפשר לשנות.

יואל רזבוזוב: כשאנחנו מדברים פה על מיליונים, אני בטוח שאפשר היה לעשות.

יואל רזבוזוב: אני מדבר כאן אל חבריי במשרד הספורט, אנחנו עובדים הרבה יחד, הרבה משתפים פעולה.

יואל רזבוזוב: אם אתם נתקלתם בבירוקרטיה, בקשיים מול משרד המשפטים, תבואו, תבואו אלינו.

יואל רזבוזוב: אתם יודעים שפנינה מובילה את התכנית, יושב-ראש ועדת המשנה לספורט, עודד פורר שגם היה מנכ"ל המשרד והוא יודע בדיוק, ואני כאיש ספורט תמיד אתמוך ואעזור.

יואל רזבוזוב: אני חושב שחבל, עכשיו זה כבר קול זעקה.

יואל רזבוזוב: אנחנו חייבים דווקא ברגע הזה כולנו להתגייס, להעביר וליישם את התכנית הזאת ולא להחזיר חזרה את הכסף, כי ברגע שהכסף יחזור בחזרה למדינה, במקום לספורטאים הוא ילך לאברכים.

יואל רזבוזוב: אני לא נגד אוכלוסייה כזאת או אחרת, אבל אני יודע לאיפה הכסף הולך, אני רואה איך הכול מתנהל בוועדת הכספים.

יואל רזבוזוב: אני רואה ויודע בדיוק לאן הולך הכסף.

יואל רזבוזוב: הכסף הזה, גם אם זה שני מיליון ש"ח בשנה, חמישה מיליון ש"ח בשנה עם המצ'ינג, 10 מיליון לארבע שנים, זה לא משנה, זה המון כסף.

יואל רזבוזוב: המון כסף לאוכלוסייה לאותם ספורטאים.

יואל רזבוזוב: תודה.

עודד פורר: אני רואה שמנכ"ל המשרד נמצא פה.

עודד פורר: אני אתן לך להתייחס ובוודאי גם לאנשי משרדך, ככל שירצו.

עודד פורר: אני רוצה רק לשמוע עוד קצת מהאנשים שהגיעו לכאן כאורחים.

עודד פורר: אני רק רוצה לשים על השולחן את המסמך של התכנית לקידום שילוב יוצאי אתיופיה, כפי שאתם הוצאתם אותו, נייר המשרדים שלכם.

עודד פורר: מדובר בתכנית עם תקציב ארבעה מיליון שקל ב-16', חמישה מיליון שקל ב-17', חמישה מיליון שקל ב-18' וצפי גם לחמישה מיליון שקל ב-19'.

עודד פורר: על הבסיס הזה כשאתם מדברים, אני מבקש שתתייחסו לכמה מהשאלות, שלפחות נשים אותן על הבסיס של מה שהחליטה הממשלה.

עודד פורר: בין היעדים שקבעה לעצמה התכנית היה הגדלת מספר הספורטאים הפעילים יוצאי אתיופיה מ-1,500 ל-4,500.

עודד פורר: מה המספר שאנחנו נמצאים בו היום?

עודד פורר: מנהיגות – הכשרת 80 מדריכים ומאמנים יוצאי אתיופיה, כמה מנהיגים ומדריכים הכשרתם במסגרת התכנית?

עודד פורר: 40 ספורטאים מוכשרים מקרב יוצאי אתיופיה, שילובם בספורט הישגי, כמה כאלה יש באמת?

עודד פורר: האם עמדתם בזה?

עודד פורר: בנוסף, תוכנן להיקלט במשרד רכז ארצי, שינהל את התכנית בשטח ויתכלל את הפעילות, יחד עם שלושה רכזים מחוזיים שייבחרו מתחתיו.

עודד פורר: מי הרכז?

עודד פורר: מי הם הרכזים המחוזיים, אם יש כאלה?

עודד פורר: מה הם התמריצים שניתנו לאגודות הספורט המשלבות ספורטאים יוצאי אתיופיה?

עודד פורר: איך זה בא לידי ביטוי בתקנות התמיכה שלכם?

עודד פורר: לגבי התקציב, מאחר שלפחות לפי המידע שיש בידינו, התקציב הזה לא נוצל, לא ב-16', 17', 18', מה יקרה בואך 19'?

עודד פורר: האם ב-19' יהיה רק חמישה מיליון עוד פעם, או שתחזירו עכשיו, תעשו איגום של כל התקציבים שלא נוצלו ותייצרו איזושהי תכנית?

עודד פורר: לפחות לפי הנתונים האלה, צריך להיות לכם בכיס סדר גודל של עוד 15 מיליון שקל נוספים, כי לא ניצלתם אותם בשנים קודמות ואין סיבה שהם יחזרו לאוצר.

עודד פורר: אתן ברשות

עודד פורר: כם לכמה מהאורחים שהגיעו לפה להתייחס, ובסוף תוכלו להתייחס לכול במרוכז.

עודד פורר: זיוה מקונן, מנכ"לית אגודת יהודי אתיופיה.

זיוה מקונן-דגו: שינינו את השם מאז שאדוני היה מנכ"ל.

זיוה מקונן-דגו: קודם כל, תודה רבה על הדיון וכמובן לחברת הכנסת תמנו, על הדחיפה ועל העמידה על המשמר כדי לעקוב ולראות מה קורה.

זיוה מקונן-דגו: משרד התרבות והספורט לא רק בנושא של הספורט לא מטפל, אלא גם החוק שעבר – חוק להקמת מרכז מורשת יהדות אתיופיה – כבר שמונה שנים לא פועל, ושם התקציב במקביל למשרד הספורט, זה חמישה מיליון שקלים.

זיוה מקונן-דגו: אנחנו מדברים על כ-50 מיליון שקל ביחד, שלא מנוצלים על ידי משרד התרבות והספורט למען קהילת יוצאי אתיופיה.

זיוה מקונן-דגו: זה לא ברור, מרכז המורשת לא הוקם, המועצה לא פעילה שנה שלמה.

זיוה מקונן-דגו: השרה דיברה במליאת הכנסת, באה ואומרת: הכספים לא נשארים אצלי, הם חוזרים לאוצר.

עודד פורר: מתי הוקצו ה-50 מיליון שקלים האלה?

זיוה מקונן-דגו: שמונה שנים מאז שהחוק עבר, חוק מרכז מורשת יהדות אתיופיה, כל שנה - - -

עודד פורר: אני זוכר שכמנכ"ל משרד הקליטה רצינו לעשות את זה, אמרו לנו: זה משרד הספורט והתרבות, אל תגעו, זה לא שלכם.

זיוה מקונן-דגו: נכון, ועדיין אין מרכז מורשת.

זיוה מקונן-דגו: לפני ארבע שנים שרת התרבות עשתה אירוע נוצץ בבנייני האומה לפתיחת מרכז מורשת יהדות אתיופיה, ואנחנו עדיין יושבים פה – אין מנכ"ל, אין יושב-ראש למועצה, התאגיד הזה לא פעיל.

יוסי שרעבי: הדברים לא נכונים.

עודד פורר: בסדר, אתה תתייחס לזה בדבריך.

זיוה מקונן-דגו: זה לא סביר שהמשרד הזה כ-50 מיליון שקל - - -

יוסי שרעבי: היושבת-ראש מדברת, מציגה.

יוסי שרעבי: הדיון כאן הוא על ספורט, לא על תרבות.

עודד פורר: היא העלתה נושא, אז כבר נתייחס אליו.

יוסי שרעבי: מדברים על תרבות בלי שיש כאן אנשי תרבות.

פנינה תמנו: אבל היא מספרת על המגמה.

עודד פורר: היא מספרת על העובדה שלא ממצים תקציבים.

עודד פורר: יוסי, אני אגיד לך מה מרגיז.

יוסי שרעבי: אבל אתה תיתן לי לדבר, נכון?

עודד פורר: בוודאי שאני אתן לך לדבר.

יוסי שרעבי: אז אני אדבר.

עודד פורר: אני רק אומר לך, שאם אנחנו ניחשף למגמה, שבה במקרה דווקא התקציבים של יוצאי אתיופיה לא מנוצלים, זה בהחלט מעלה סימני שאלה וזה משהו שצריך להתייחס אליו.

זיוה מקונן-דגו: במשרד התרבות חד-משמעית אדוני, שמונה שנים במרכז מורשת יהדות אתיופיה הכספים לא מנוצלים; ובמשרד הספורט שלוש שנים הכספים האלה לא מנוצלים.

זיוה מקונן-דגו: תודה רבה.

עודד פורר: רחמים גאשה, שהוא גם אצן אתלטיקה לשעבר.

רחמים גאשה: מנכ"ל עמותת "הצבי", ספורט לקידום עולי אתיופיה ברמה ארצית.

רחמים גאשה: משנת 95' אנחנו מפעילים קבוצות רבות של ילדים באמצעות הספורט.

רחמים גאשה: הספורט הוא אמצעי לכל דבר.

רחמים גאשה: הצלנו הרבה ילדים, הרבה ילדים השתלבו בלימודים ובצבא ועושים את המקסימום בעזרת כספים מינימליים.

רחמים גאשה: כששמענו לפני שלוש שנים, שמחנו שסוף סוף המדינה מכירה באוכלוסייה בתחום הספורט, אבל הכספים מתגלגלים ממשרד למשרד וחוזרים.

רחמים גאשה: אני מקווה שהיום נצא עם החלטה שתהיה יישומית ואז נצא לדרך.

רחמים גאשה: אני לא מפעיל שום קבוצה כי אין תקציב, גם העירייה לא תומכת.

רחמים גאשה: אני מקווה שמפה תצא הישועה.

עודד פורר: פורסמו איזה שהם קולות קוראים שענית להם או מסמכים שהיית צריך להגיש?

רחמים גאשה: לא, לא פורסם שום דבר.

רחמים גאשה: אני בקשר עם עופר ודולב שעושים מאמצים, אבל כנראה זה לא תלוי בהם.

רחמים גאשה: התכנית מתגלגלת משנה לשנה.

עודד פורר: גברת טלל דולב.

טלל דולב: אני ראשונה?

עודד פורר: אני רוצה לשמוע את המשרד שאמור לתכלל את זה.

עודד פורר: בדרך כלל למנכ"ל נותנים לדבר בסוף, לסכם, שיוכל להתייחס לכולם.

טלל דולב: אני חושבת שהעובדות מופיעות גם בכל הדוחות שלנו.

טלל דולב: לגבי שנת 2016 – יש פה נסיבות מקלות, בעצם ב-2016 ההחלטה התקבלה באוגוסט, עדיין לא היה מטה יישום, לא היה בסיס להחלטה.

עודד פורר: כן, אבל אנחנו בדצמבר 18'.

טלל דולב: אני הולכת בצורה מסודרת אחד-אחד.

טלל דולב: אני גם חושבת שב-2016 כמעט אף אחד מהמשרדים שהיו שותפים לתכנית עוד לא התחיל ליישם את הפעולות, היישום היה מינימלי.

טלל דולב: ב-2017 הועברו שני מיליון שקלים למשרד התרבות והספורט על מנת ליישם את התכנית, כדי שהם יוכלו לצאת לדרך להוציא את מכרז הניהול ולהפעיל את מבחני התמיכה.

טלל דולב: באוגוסט-ספטמבר 2017 מבחן התמיכה הועבר על ידי משרד התרבות והספורט למשרד המשפטים.

טלל דולב: משרד המשפטים החליט שלא ניתן לעשות מבחן תמיכה לאגודות הספורט.

פנינה תמנו: ברשותך, למה רק באוגוסט?

פנינה תמנו: למה כל כך הרבה זמן?

פנינה תמנו: אני וחבר הכנסת פורר יודעים למה יזמנו את הקמת מנגנון הפיקוח והבקרה.

פנינה תמנו: הייתם צריכים להתריע עוד הרבה לפני.

פנינה תמנו: אז את 2016 אנחנו יכולים להבין, אבל עד אוגוסט 2017, כשאתם מבינים שכבר המשרדים האחרים התחילו לנצל ו-2016 היתה רק שנת מעבר – הרי כל הקיום של המנגנון והתכלול הוא על זה; הוא על זה שבעבר היתה תכנית חומש ואף אחד לא ידע לאן הכספים הלכו ואף אחד לא עקב אחרי הכספים שאמורים להיות השקעה לשילוב מיטבי של יהודי אתיופיה.

פנינה תמנו: בסוף אנחנו מצאנו כפתרון ההולם ביותר את הקמת המנגנון שלכם.

טלל דולב: אני יכולה להגיד מה עשינו.

טלל דולב: משרד התרבות והספורט, שאנחנו התחלנו לעבוד מולו בנובמבר 16', התחיל אז לכתוב את מבחן התמיכה.

טלל דולב: מבחן התמיכה עבר את כל השלבים שהיה צריך לעבור.

טלל דולב: כתיבת מבחן תמיכה זה תהליך מורכב.

פנינה תמנו: של שמונה חודשים?

טלל דולב: כן, יכול לקחת בהחלט שמונה חודשים.

פנינה תמנו: אז איך זה לא הלך עם המשרדים האחרים?

פנינה תמנו: אני באמת לא מבינה את זה, צר לי.

טלל דולב: מפני שמשרדים אחרים לא השתמשו במבחן תמיכה.

טלל דולב: כן יושב מולי מנכ"ל טנא בריאות.

טלל דולב: גם במשרד הבריאות כתיבת מבחני תמיכה בממשלה יכולה לקחת מעל חצי שנה ואפילו יותר, צריכים הרבה מאוד אישורים.

טלל דולב: הבעיה עם מבחן התמיכה הספציפי - - -

אבי מספין: זה גם עניין של רצון טוב לפעמים.

טלל דולב: לא רק, לא.

טלל דולב: כל מבחני התמיכה שנכתבו, נכתבו שלושה מבחני תמיכה במסגרת התכנית: מבחן תמיכה במשרד הבריאות, מבחן תמיכה במשרד הספורט ומבחני תמיכה במשרד החינוך, פחות או יותר כולם הגיעו ואושרו אחרי שמונה, תשעה, 10 חודשים.

עודד פורר: בשורה התחתונה, הכספים שיועדו לתכנית הזאת – את אומרת את זה גם בתור המתכלל – מבחינת משרד הספורט לא נוצלו?

טלל דולב: לצערנו לא.

טלל דולב: בכל זאת תן לי עוד שני משפטים, אם כבר פתחנו.

טלל דולב: מכיוון שמשרד המשפטים לא אישר את מבחני התמיכה, היינו צריכים לחשוב על תכנית חליפית.

טלל דולב: ערכנו היוועצות עם משרד התרבות והספורט ושקלנו או לשנות את החלטת הממשלה או לעבוד בדרך אחרת.

טלל דולב: משרד התרבות והספורט אמר שתוך מספר חודשים - - -

עודד פורר: מתי הוא אמר את זה?

טלל דולב: בספטמבר, אוקטובר 2017, כאשר בפברואר 2018 הם הביאו תכנית לוועדת השרים והבטיחו שהיא תהיה ביישום מידי.

טלל דולב: בסופו של דבר נכתב קול קורא לרשויות המקומיות והקול הקורא לא הופץ.

טלל דולב: עדיין לא התפרסם המכרז על ניהול התכנית.

טלל דולב: מבחינתנו, שני מיליון שקלים יושבים במשרד הספורט, כשיש התחייבות שלהם שהכסף הזה יוחזר לתכנית ברגע שהיא תתחיל לנוע.

טלל דולב: שני מיליון שקלים נוספים אנחנו הסטנו למשרד החינוך לחוגים לילדים, שלפחות הכסף ישמש למשהו.

פנינה תמנו: מה זה הסטתם?

פנינה תמנו: אתם לקחתם בלי להתייעץ?

פנינה תמנו: הרי יש לכם חובת היוועצות.

פנינה תמנו: אתם הסטתם?

פנינה תמנו: כי אז לא אמרת גם שהסטתם את התקציב.

טלל דולב: אמרתי שהסטנו את התקציב אפילו בוועדת הכנסת - - -

פנינה תמנו: סליחה, את מעולם לא אמרת ליוצאי אתיופיה, שהכספים של הספורט הוסטו לחוגים, כי לחוגים יש חמישה מיליון משל עצמם לתכנית "מפתחות".

טלל דולב: חברת הכנסת תמנו, קודם כל התקציב של הספורט יושב אצלנו, יושב במשרד ראש הממשלה, הוא לא יושב במשרד הספורט, הוא חלק מתקציב מטה היישום.

טלל דולב: שנית, יש לנו מספיק תקציב גם להחזיר לספורט.

טלל דולב: כדי שהתקציב לא יחזור לאוצר, תגברנו פעילות אחרת במשרד החינוך.

פנינה תמנו: האוצר היה אמור להעביר להם חמישה מיליון.

עודד פורר: אני רוצה לשמוע את ההתייחסות של משרד המשפטים.

עודד פורר: מה מורכב כל כך בתקנות התמיכה לעניין ספורטאים יוצאי אתיופיה, שלוקח חצי שנה לפחות כדי לאשר אותן?

ערן עסיס: אני מתלבט מאיפה להתחיל.

ערן עסיס: לגבי משך הזמן - - -

עודד פורר: תתחיל מזה שיש החלטת ממשלה שלא מיושמת כבר שלוש שנים.

ערן עסיס: החלטת הממשלה, לפחות החלק שהועבר לטיפולנו לא נגזר מתוך החלטת הממשלה.

ערן עסיס: מבחני התמיכה שהעבירו אלינו, במקרה או לא במקרה אני מחזיר את העניין הזה שלא היה מדובר בלשון החלטת הממשלה בשילוב הקהילה האתיופית באגודות ספורט, לא היו מבחני תמיכה באגודות ספורט, אלא מבחני תמיכה בעריכת חוגים לילדים יוצאי אתיופיה.

פנינה תמנו: זה מה שהם העבירו לך?

פנינה תמנו: חוגים?

ערן עסיס: אלה מבחני התמיכה שאני נדרשתי לבדוק, הם לא נגזרו מהחלטת הממשלה.

ערן עסיס: גם לגבי העניין הזה - - -

פנינה תמנו: אני לא מצליחה להבין, או שיש פה שורה של שקרנים, או איך אתה אומר חוגים?

פנינה תמנו: מה הם העבירו אליכם?

ערן עסיס: אני רואה שמשרד הספורט מסמן לי בידיים שאולי אני לא מדייק, כי בכל זאת עברה שנה ומשהו ואני לדיון הזה לצערי נאלצתי להתכונן רק בשעה האחרונה, אז נדייק בהמשך אם צריך.

ערן עסיס: אבל לגופו של עניין, אנחנו הבענו הסתייגות מהקצאה של כספים במסגרת מבחני תמיכה בתחום הזה שצבועים לאוכלוסייה מוחלשת מסוימת.

עודד פורר: מה זה הבעתם הסתייגות?

עודד פורר: על החלטת הממשלה הבעתם הסתייגות?

יואל רזבוזוב: זו היתה החלטה של מדינה.

ערן עסיס: לא החלטת הממשלה - - -

פנינה תמנו: אנחנו מקצים כסף צבוע להמון אוכלוסייה, מה פתאום בער בכם להתנגד?

יואל רזבוזוב: יש ייצוג הולם, העדפה מתקנת, תקדימים.

ערן עסיס: מבחני תמיכה לא צבועים לפי סוג אוכלוסייה ולא לפי כיפה ולא לפי גזע, והדברים ידועים.

פנינה תמנו: שמעת פעם על ייצוג הולם?

פנינה תמנו: מה זה גזע?

פנינה תמנו: שמעת פעם על ייצוג הולם של נשים, של שחורים, לא שמעת על זה מעולם?

פנינה תמנו: נעשה לך פה שיעור?

ערן עסיס: תני לי להשלים.

ערן עסיס: הדבר האחרון שרציתי זה להגיד לא על מבחני תמיכה לאוכלוסייה מוחלשת.

ערן עסיס: תאמינו לי שניסינו להגדיר, לתאר למה האוכלוסייה האתיופית - - -

עודד פורר: זאת אומרת שאתם מתנגדים להחלטת הממשלה?

ערן עסיס: לא למבחני תמיכה שמיועדים למוסדות ציבור שהם לאוכלוסייה רחבה – אני לא יודע להסביר למה נותנים דווקא לאתיופים ולא לאוכלוסייה - - -

עודד פורר: אתם לא לקחתם חלק בתכנית לקידום שילובם של יוצאי אתיופיה בישראל?

יוסי שרעבי: תיכף משרד הספורט יאמר את שלו - - -

עודד פורר: מותר לכעוס על משרד המשפטים, לא רק על משרד הספורט.

פנינה תמנו: אנחנו נגיע למשרד הספורט, רק אני לא יודעת באיזה סרט - - -

עודד פורר: אני רק חייב לומר בהקשר הזה, כשיצאנו לדרך בתכנית הזאת לקידום שילובם של יוצאי אתיופיה, עוד בממשלה הקודמת התעקשנו שישולבו משרדי ממשלה נוספים, ביניהם גם משרד המשפטים.

עודד פורר: אגב, גם בתוך משרד המשפטים ישנה תכנית ספציפית בעניין הזה, אם זה במאבק בגזענות כאחת מאבני הדרך של התכנית לקידום שילובם של יוצאי אתיופיה.

עודד פורר: אני לא מצליח להבין, איך כשמגיעות תקנות תמיכה ממשרד הספורט שנוגעות להחלטת הממשלה, אתם אומרים: מה פתאום אתם מייחדים את זה לאוכלוסייה מסוימת?

עודד פורר: אתה גם יכול להגיד שאתה תבדוק את זה, כי אני רואה אותך מתפתל.

ערן עסיס: אני מוכן לבדוק את זה שוב.

ערן עסיס: הסיטואציה היא לא נוחה - - -

פנינה תמנו: היום יוצאי אתיופיה מקבלים מלגה להשכלה גבוהה.

פנינה תמנו: לשיטת

פנינה תמנו: כם משרד המשפטים, בואו לא נתמוך בכלל ביוצאי אתיופיה.

פנינה תמנו: כמעט כל התכניות ליוצאי אתיופיה זה על בסיס - - -

ערן עסיס: ברשות

ערן עסיס: כם אם תתנו לי להשלים, דבר ראשון שביקשנו לברר כשהתבקשנו לאשר מבחני תמיכה שמיועדים לאוכלוסייה מסוימת, התבקשנו לברר מה ההצדקה המקצועית לזה, ועד כמה הם מיוצגים היום באגודות הספורט, מה האחוז באוכלוסייה, מה האחוז בו הם משולבים באגודות הספורט.

ערן עסיס: נאמר לנו שזה פחות או יותר אותו אחוז, זאת אומרת יש ייצוג הולם שהוא שווה ערך - - -

פנינה תמנו: מי אמר לכם?

ערן עסיס: משרד התרבות והספורט.

ערן עסיס: לא עצרנו שם, ניסינו לחדד בכל זאת.

פנינה תמנו: אתם רואים?

פנינה תמנו: אתם בעצמכם אמרתם להם שיש ייצוג הולם, אתם אמרתם להם שיש ייצוג הולם בזמן שאין.

פנינה תמנו: אתם אמרתם שיש ייצוג בכדורגל, בדברים המקצועיים, במקום להגיד להם את האמת.

פנינה תמנו: להגיד להם את האמת, שלא רק שהפוטנציאל לא מנוצל בתוך הקהילה, להגיד להם שגם אי אפשר.

פנינה תמנו: אי אפשר כי אנחנו יודעים בדיוק איפה יוצאי אתיופיה ממוקמים מבחינת שיעורי עוני.

פנינה תמנו: אל תנסו עכשיו להפיל עליהם, על משרד המשפטים.

פנינה תמנו: עזוב את זה שבעיניי משרד המשפטים ממש מגלה בורות בסיסית.

פנינה תמנו: לכו לארצות הברית, תלמדו על ייצוג הולם, מה זה שוויון מהותי ולא רק שוויון פורמלי, אבל אתם?

ערן עסיס: אני חייב לציין שבמבחני תמיכה אחרים במשרד הבריאות אנחנו אישרנו תכנית מיוחדת למגזר האתיופי, בגלל שהוכיחו בצורה ברורה שיש אוכלוסייה בסיכון שהיא שונה מכלל האוכלוסייה.

יואל רזבוזוב: אבל יש פה החלטת ממשלה, אתם משרד ממשלתית, איך זה קורה?

עודד פורר: הפטנט שבו אתם עוצמים את העיניים ואתם כאילו נחתם עכשיו מהחלל החיצון פה, לא קשורים לכלום; אז אתם לא יודעים שיש החלטת ממשלה, ואתם לא יודעים שהיתה מחאה, ואתם לא יודעים שיש תכנית לקידום שילובם של יוצאי אתיופיה, אתם פשוט אומרים: לא הוכיחו לנו.

עודד פורר: מי צריך להוכיח לכם?

עודד פורר: ממשלת ישראל, שאתם חלק ממנה, החליטה.

עודד פורר: תתייחסו לכלל החלטות הממשלה.

עודד פורר: ההיתממות הזאת וטמינת הראש בחול, הרושם לפחות שאני מקבל – ואני מניח שגם חבריי פה לוועדה – הוא שמשרד המשפטים טמן את הראש בחול כדי לטרפד את ההחלטה הזאת, זאת המשמעות.

יואל רזבוזוב: למה חוקקו חוק העדפה מתקנת?

יואל רזבוזוב: למה חוקקו אותו?

יואל רזבוזוב: זה לא מסובך, יש תקדימים, יש החלטת ממשלה.

עודד פורר: זה לא מתפקידם של משרד הספורט.

עודד פורר: אל משרד הספורט יש לנו הרבה טענות, אבל זה לא התפקיד שלהם להוכיח לכם את הצורך.

ערן עסיס: אני חושב שבחלוקת תמיכות למוסדות ציבור אנחנו מחויבים לשמור על שוויון גם בין האוכלוסיות המוחלשות.

עודד פורר: אתה לא מתייחס לשום דבר ממה שאנחנו אומרים ואתה לא מתייחס להחלטת הממשלה.

ערן עסיס: חזרתי ואמרתי, המסמך שעבר לפנינו לא נגזר מהחלטת הממשלה - - -

עודד פורר: מנכ"ל משרד התרבות והספורט, אתה תבחר מי מאנשי הצוות שלך תרצה שידבר.

יוסי שרעבי: אני אומר כמה דברים ואחרי זה דודו ועופר ישלימו.

יוסי שרעבי: אני קודם כל רוצה לומר שאני הגעתי לכאן, כי אני מייחס חשיבות גדולה מאוד לנושא הזה.

יוסי שרעבי: בימים כתיקונם זה דבר שראש מינהל ספורט יכול היה להציג יחד עם הסגן שלו שמטפלים בזה ביום יום, אבל אני חושב שכמנכ"ל המשרד, בגלל החשיבות שאנחנו מייחסים לסוגיה הזאת ובגלל הרגישות שאנחנו מייחסים לאוכלוסייה האתיופית, אני הגעתי לכאן גם להציג את הדברים.

יוסי שרעבי: לאחר שגם עשיתי בדיקה או למידה אצלנו במערכת, אני רוצה להציג את הלמידה ואת התובנות שלנו וגם את המסקנות שלנו ברשותכם.

יוסי שרעבי: קודם כל, אני רוצה לומר שאנחנו מצרים על זה שזה נמשך הרבה מאוד זמן.

יוסי שרעבי: אנחנו לא חושבים שזה היה צריך להיות, אבל זה לא נעשה מתוך שאננות, רשלנות או חוסר אונים.

יוסי שרעבי: לדעתי, זה נעשה מתוך בחירה של אסטרטגיה לא נכונה.

יוסי שרעבי: כוונת מנהל הספורט היתה לתת מענה רחב, שיאפשר העסקה של אנשים מתוך האוכלוסייה יוצאי אתיופיה גם כמאמנים, גם כרכזים, גם מנהלים, לא רק כשחקנים.

יוסי שרעבי: יותר מזה, ההחלטה האסטרטגית היתה – וכאן אולי היתה הטעות הגדולה – להשקיע בספורט ההישגי ולא רק בספורט העממי.

יוסי שרעבי: ברגע שהיתה החלטה להשקיע בספורט ההישגי ובנו מבחני תמיכה בספורט ההישגי, התחילו לראות איפה נמצאים יוצאי אתיופיה בספורט ההישגי ביחס לאוכלוסיות אחרות ולא במבחן תמיכה, באותו רגע נכנסו למסלול כמעט בלתי פתיר.

יוסי שרעבי: לא עשו את זה מתוך רוע, לא מתוך שאננות, אלא איזושהי כוונה אמיתית ורצון אמיתי לייצר כאן איזה אקוסיסטם חדש, שבו בוחרים מאמנים, מנהלים, רכזים, מדריכים וספורטאים בכל הטיפול הזה.

יוסי שרעבי: אבל ברגע שלוקחים את זה לעולם מבחני התמיכה, באותו רגע זה היה כמעט תסריט כתוב מראש שההצלחה לא תצמח כאן.

יואל רזבוזוב: אני מבין שטעו, זה בסדר, אבל השאלה מה עכשיו.

פנינה תמנו: יוסי, אתה מפיל את זה על פרוצדורות.

פנינה תמנו: ממש קל לבוא ולהגיד על כל הנושא של התמיכות.

פנינה תמנו: תתייחס לזה, שהוא אמר שאתם אמרתם שיש ייצוג עודף של יוצאי אתיופיה בתחום הספורט ההישגי.

פנינה תמנו: תאמין לי שאנחנו ישבנו ואמרנו ספורט הישגי; לצד זה שמנו חמישה מיליון על תכנית "מפתחות".

פנינה תמנו: אנחנו ידענו בדיוק למה אנחנו מכוונים, והוא אמר שהוא קיבל מכם את זה שיש ייצוג יתר, תגיד לי מה הנתונים.

יוסי שרעבי: הנתונים הם נתונים של הלמ"ס, והם נתונים עובדתיים, ואנחנו בטח לא מספרים סיפורים, אנחנו מביאים עובדות.

יוסי שרעבי: יושבים כאן אנשים, תוקפים את המשרד, בלי לדעת בכלל מה הם מדברים.

יוסי שרעבי: אני מבקש שלפחות תתנו לי כמנכ"ל המשרד לדבר עד הסוף לייצג את העבודה של המנהל עם כל מה שנעשה כאן.

עודד פורר: אני מבטיח לך שאני אתן לך לדבר.

עודד פורר: אני רק מבקש שתתייחס לעוד משהו, כי אני לא רוצה שתינעלו רק על מבחני התמיכה.

יוסי שרעבי: לא, תיכף אני אגיד לך מה אנחנו עושים.

עודד פורר: הייתם אמורים לגייס צוות, היו אמורים להיות עוד כמה דברים.

יוסי שרעבי: אני קודם כל אגיד לך מה הפתרון ולאן אנחנו רוצים ללכת והדרך שבה אנחנו נוכל לבצע את זה באופן מהיר, כי אני חושב שהמינהל בחר באסטרטגיה לא נכונה, אבל הוא עשה את זה מתוך כוונת אמת לתת כאן פתרון מערכתי אמיתי.

יוסי שרעבי: בגלל שנבחרה האסטרטגיה הזאת, היא לא צלחה.

יוסי שרעבי: אני אגיד מה כן.

יוסי שרעבי: מדובר במינהל הספורט, שהרגישות שלו יותר גדולה מכל מי שאני מכיר לאוכלוסייה הזאת.

יוסי שרעבי: זה המשרד שעוד לפני בכלל שהעליתם את הרעיון של החלטת ממשלה כזאת, מקדם שילוב של יוצאי אתיופיה בתוך מסגרות ספורט עממיות, מתעדף את האוכלוסייה הזאת כמעט בכל סל הספורט שלו, בכל הפעילויות ברשויות המקומיות, נותן כל שנה מיליון שקל לשילוב של יוצאי אתיופיה בתוך קבוצות כאלה ואחרות ברשויות מקומיות.

יוסי שרעבי: אף אחד במינהל הספורט לא חיכה להחלטת ממשלה כדי לשלב את אוכלוסיית יוצאי אתיופיה.

יוסי שרעבי: היתה כאן החלטה לנסות לקדם את הספורט ההישגי.

יוסי שרעבי: כשבאו ובחנו את זה, אמרו: נעשה את זה באמצעות מבחני תמיכה, כי לא ידעו איך עושים את זה אחרת, וזאת לא היתה דרך נכונה.

יוסי שרעבי: לכן הפרוצדורות והבירוקרטיה איכשהו נגסו בכל התהליך הזה.

יוסי שרעבי: המסקנה שלנו – וזאת המסקנה שגם עולה בדיון שאני קיימתי – שאנחנו רוצים לעבור למסלול, שבו אנחנו יודעים לעשות דברים, כפי שעשינו בדברים אחרים, שזה המסלול של סל ספורט.

יוסי שרעבי: יותר קל לנו לחלק את הכסף שם באמצעות הרשויות, יותר לעשות את הבקרה.

יוסי שרעבי: יש מרכז שנמצא עכשיו ברגע זה באוויר מבחינת רכזים.

רחמים גאשה: זה יישאר ברשויות.

יוסי שרעבי: המכרז הזה גם לא היה מכרז נכון, ולכן אנחנו עכשיו נעשה את המכרז באמצעות חברה שתעסיק את כל מהלך הבקרה, הליווי והניהול של כל הפרויקט הזה.

עודד פורר: מה זאת אומרת באמצעות חברה?

יוסי שרעבי: יש כאן שני מסלולים.

יוסי שרעבי: אני לא יודע אם צריך בוועדה לפרט את ההתנהלות שלנו, למעט העובדה שאנחנו בונים מסלול אחר עכשיו, שיאפשר לנו לנהל את הפרויקט הזה החל מינואר באופן מידי ולא להמתין יותר.

פנינה תמנו: ספורט חובבני או ספורט הישגי?

יוסי שרעבי: אנחנו רוצים לעשות את התקצוב באמצעות הרשויות, באמצעות סל הספורט, כי זה דבר שחייבים לעשות במידי, בלי מבחני תמיכה ובלי כל הדברים הללו, כי זה כלי שאנחנו באמצעותו יודעים לתת מענה מהיר, ואת כל מה שקשור בשילוב מאמנים, רכזים - - -

עודד פורר: מה זאת אומרת בסל הספורט?

עודד פורר: איך אתה נותן את זה?

יוסי שרעבי: בסל הספורט יש מדדים, זה מנוהל בתוך המשרד במתכונת מאוד גמישה.

יוסי שרעבי: אנחנו עושים את זה בהיקפים גדולים, תקציב של קרוב ל-50 מיליון שקל במשרד.

עודד פורר: אז עכשיו יש לך חמישה מיליון שקל ליוצאי אתיופיה, איך אתה מחלק?

עודד פורר: איך זה מגיע בסוף לספורטאים יוצאי אתיופיה בקריית משה?

פנינה תמנו: לילדים.

יוסי שרעבי: זה מגיע באמצעות הרשות המקומית, מנהל המתנ"ס או מנהל הקבוצה שפונה, מדווח לנו בתקציב, אנחנו בוחרים חברה באמצעות רכזים שינהלו, ילוו ויפקחו על זה, יתנו לנו את המדדים, יגישו תכניות.

יוסי שרעבי: זה דבר שאפשר לעשות בלי כל הבירוקרטיה עד עכשיו.

יוסי שרעבי: זה במידי בתחילת שנה, וזה מה שאנחנו הולכים לעשות.

פנינה תמנו: שהרשות תקבל את הכסף?

יוסי שרעבי: - - - הרשות, כי זה מה שמאפשר לי סל הספורט לעשות.

יוסי שרעבי: אחרת את הולכת למבחני התמיכה, אחרת את צריכה לעשות מדדים.

פנינה תמנו: אנחנו רוצים מבחני תמיכה ושמדינת ישראל תגיד שהיא נגד ייצוג הולם.

פנינה תמנו: אני רוצה לשמוע את זה, כי אז אתם בעצם - - -

יוסי שרעבי: פנינה, את רוצה לעזור או שאת רוצה מלחמות?

פנינה תמנו: אני לא רוצה חאפ לאפ.

יוסי שרעבי: אז לא חאפ לאפ, לא יהיה חאפ לא.

פנינה תמנו: אם לא רוצים חאפ לאפ – ואתה יודע טוב מאוד, אתה מכיר את הרצינות שלי.

פנינה תמנו: אתה יכול להגיד עלי הרבה דברים, סיבוב אני לא עושה עליך, נכון?

פנינה תמנו: אתה הספקת להכיר אותי.

יוסי שרעבי: היה נכון עד עכשיו, עכשיו את עושה סיבוב.

פנינה תמנו: תקשיב טוב, בסוף אנחנו לא נקבל ספורט חובבני ולא נקבל חוגים.

פנינה תמנו: אנחנו רוצים ילדים שרוצים לשחק כדורגל ויש להם כישורים, שייכנסו לאגודות.

פנינה תמנו: אנחנו רוצים שילדים ילכו לטניס.

פנינה תמנו: אנחנו רוצים אתלטים.

פנינה תמנו: אני לא רוצה מבחני תמיכה ושמדינת ישראל תגיד שהיא נגד ייצוג הולם.

פנינה תמנו: סיבוב אני לא עושה עליך, אתה הספקת להכיר אותי.

פנינה תמנו: אני לא רוצה כל מיני רשויות כושלות שייקחו את הכסף של יוצאי אתיופיה ולא יעשו איתם כלום.

יוסי שרעבי: זאת עניין של בקרה ופיקוח.

יוסי שרעבי: היתה תכנית "פרחי ספורט" שהתנהלה בחמש השנים האחרונות ועכשיו משנה את פניה.

יוסי שרעבי: התכנית הזאת עשתה מה שאת אומרת, מה היא עשתה?

יוסי שרעבי: לקחה את הילדים, קלטה אותם בשנתיים הראשונות, ואחרי זה בשנה שלישית, רביעית, קלטה את הטובים ושילבה אותם בתוך האיגודים ותקצבה את אלה שבאמת ידם לא היתה משגת.

יוסי שרעבי: אנחנו רוצים לבנות תכנית שלמעשה מתעדפת כמו שצריך – דרך אגב, אנחנו מקבלים את זה לגמרי, זה מה שצריך לעשות, לתעדף – את האוכלוסייה של יוצאי אתיופיה ולשלב אותה, כי אנחנו יודעים שהשילוב הזה הוא לא קשור לספורט.

יוסי שרעבי: הוא העצמה, הוא עוצמה, הוא ביטחון עצמי, הוא מתן כלים וכישורי חיים, כל מה שאנחנו יודעים כולנו, אנחנו לגמרי שם.

יוסי שרעבי: מאחר שכל המסלולים שנבנו עד היום לא מאפשרים את זה, הם גם גורמים לבירוקרטיה לייצר סחבת על גבי סחבת על גבי סחבת, אנחנו לא רוצים.

יוסי שרעבי: אנחנו מציעים מסלול, תבחנו אותנו, תקרא לנו עוד חודשיים, שלושה לוועדה, ואנחנו נדווח.

עודד פורר: יוסי, אני אגיד לך מה מרגיז, באמת ובשיא הידידות.

עודד פורר: מדובר בתכנית שהתחילה ב-2016.

עודד פורר: אנחנו נמצאים כבר אפשר לומר ב-2019, ואתה אומר לנו: בואו תבחנו אותנו בעוד חודש.

עודד פורר: מה אתה אומר לחבר'ה שיושבים פה?

עודד פורר: חשוב לי לומר את זה, כי אני מכיר את התהליך הזה מתחילתו.

עודד פורר: כשהסתיימה תכנית החומש הקודמת, באה הממשלה ואמרה: יש משבר אמון, קהילת יוצאי אתיופיה לא מאמינה יותר לממשלה, כי היא שבעה מהבטחות של תקציבים שלא מגיעים ליעדם, שחמש שנים לא הגיעו ליעדם; וניסינו בשיתוף פעולה אגב עם הקהילה, כולל זה שביקשנו שהקהילה תיקח חלק גם במנגנוני הפיקוח והבקרה, כדי שהדבר הזה בדיוק לא יקרה.

עודד פורר: אנחנו מגיעים עכשיו, 16', 17', 18' הלכו לפח, ואתה אומר: היא תבחן אותנו ב-19'.

עודד פורר: אין בעיה, יכול להיות שאני יכול לקבל את מה שאתה אומר, יכול להיות, אבל בשורה התחתונה יש דברים שאי אפשר לתלות אותם רק בתמיכות.

יוסי שרעבי: אדוני היושב ראש, אני רציתי לחדד משהו, ואני מקווה שהבהרתי את זה, ואם לא הבהרתי את זה אני רוצה להגיד את זה פעם נוספת.

יוסי שרעבי: לא חיכינו לתכנית הלאומית הזאת כדי לטפל באוכלוסיית יוצאי אתיופיה.

יוסי שרעבי: המשרד הזה עושה את זה, ועושה את זה בהנאה.

יוסי שרעבי: תיארתי ואמרתי שיש כאן מאות ילדים, אם לא יותר מזה, שמשולבים היום בפעילות, במימון של המשרד מדי שנה, אם במלגות ואם בפעילות במסגרת "פרחי ספורט", ואם בפעילות במסגרת הקבוצות בתוך הרשויות המקומיות.

יוסי שרעבי: אף אחד לא חיכה לתכנית הזאת כדי לשלב את אוכלוסיית ילדי אתיופיה.

יוסי שרעבי: לתכנית הזאת היתה מטרה מאוד מסוימת, לנסות לגעת בספורט ההישגי.

יוסי שרעבי: המתכונת שבה נבחר לטפל בספורט ההישגי, מבחני תמיכה, היא לא מתכונת מוצלחת, הביורוקרטיה כאן מקשה.

יוסי שרעבי: לכן אנחנו בונים עכשיו מסלול נפרד, שונה, אחר, שיאפשר לממש את זה באופן מידי, זה מה שאנחנו נעשה.

יוסי שרעבי: אף אחד לא יכול לבוא ולהגיד שהמשרד חיכה לתכנית הלאומית כדי לטפל באוכלוסיית יוצאי אתיופיה.

יוסי שרעבי: המשרד הזה עושה את זה עוד הרבה לפני שמישהו חשב על התכנית הזאת בכלל.

קריאה: למה - - -

עודד פורר: לא לדבר בלי רשות דיבור.

עודד פורר: סליחה, אני אוציא אותך.

דוד מהרט: האמת היא שקודם כל אני שמח שכל התכנית כנראה לא יושבת במשרד המשפטים, כי כנראה לא היתה זזה.

דוד מהרט: ממשלת ישראל החליטה ב-2014 על תכנית לשילוב מיטבי של בני הקהילה, ואני מחזיק את המסמך, שאני לא יודע איך אדוני המנכ"ל הולך ליישם.

דוד מהרט: כתוב פה 200 תלמידים צעירים בטניס, 450 באתלטיקה, בכדורגל 600, בכדורסל 400, בג'ודו 180, בענפי קרב ואחרים 200.

דוד מהרט: יש פה טבלה בהחלטת ממשלת ישראל.

דוד מהרט: אתה הזכרת את תכנית החומש, כולם מכירים את סיפור תכנית החומש, והיתה גם מחשבה שהעניין הזה יישב במשרד ראש הממשלה בגלל הסמכות שיש למשרד ראש הממשלה כמשרד שעומד מעל כל המשרדים ולא כפי שהיתה תכנית החומש במשרד הקליטה, אז חשבנו שמשרדי ממשלה לא כל כך מסייעים בגלל שמדובר במשרד מקביל.

דוד מהרט: התכנית הזאת מסתיימת ב-2020.

דוד מהרט: שנה לפני סיום התכנית, משרד הספורט, משרד התרבות הולך להתחיל את התכנית.

דוד מהרט: מה שקרה, מה שפחדנו ומה שקיווינו שהדרך החדשה תעשה, מה שלא קרה במסגרת תכנית החומש וכו' וכו', שהפעם באמת תהיה תכנית שתייצר דרכי עבודה אחרות, תועלת אחרת, תביא שינוי אחר – ומה שאנחנו רואים שזה יותר גרוע מכל מה שהיה, משרד ממשלתי ששקל לא הוציא מכל המיליונים שעמדו לרשותו לקידום הספורט.

יוסי שרעבי: שני מיליון, לא מיליונים.

עודד פורר: אני רוצה את ההתייחסות של אבי לוי מההתאחדות לכדורגל.

לוי אבי: הזמנתם אותנו.

עודד פורר: הוזמנת.

עודד פורר: יש איזושהי תכנית מיוחדת של ההתאחדות לכדורגל שמתוקצבת על ידי משרד הספורט כדי לקדם כדורגלנים יוצאי אתיופיה?

לוי אבי: אני חייב להגיד שאנחנו כהתאחדות לכדורגל, אין אצלנו את האיפה ואיפה, כולם משחקים.

לוי אבי: אני פעם ראשונה גם נחשף לתכנית הזאת ורואה את זה, ואם זה באמת היה מחולק, אני חושב שהרבה אגודות אצלנו שהן יוצאי אתיופיה, היו נהנות מזה.

עודד פורר: יכול להיות שהיו קבוצות שהיו משקיעות יותר בשילוב יוצאי אתיופיה.

פנינה תמנו: אנחנו מדברים על הילדים שאנחנו רוצים אותם משולבים ולא מופרדים.

פנינה תמנו: .

עודד פורר: חד משמעית.

לוי אבי: יש קבוצה ברחובות שקוראים לה בני יצ'אלאל, שהם כולם יוצאי אתיופיה, ויש להם מחלקות נוער ויש במכבי אשקלון את מני יאסו.

לוי אבי: אני חושב שבכלל ההתאחדות לכדורגל אצלנו, כמו שאתם יודעים יש מיקס, יש לנו שחקנים בנבחרת מאתיופיה, מאמנים היום בליגה מקצוענית, הרבה ילדים מאתיופיה, ליגת מסאי שלא שייכת להתאחדות הכדורגל.

לוי אבי: אנחנו תומכים בהם, בלי שום קשר לתכנית הזאת, והלוואי וזה היה יוצא לפועל.

עודד פורר: תודה.

עודד פורר: עמיר בן צבי, מנכ"ל עמותת ערכים בספורט ואחרי זה אני אסכם.

עמיר בן צבי: אני רק נותן דוגמה על פעילות אחרת שמתרחשת במגדל העמק עם קבוצה שנבנתה מתוך מגדל העמק.

עמיר בן צבי: משחקים בנהלל, בשלוחה של מכבי חיפה, ביוזמה שהתחילה עם יוצאי הקהילה האתיופית יחד עם גמלאי המוסד שתורמים את זה מכספם.

עמיר בן צבי: זה לא צריך להיות מכספים של הגמלאים או מתרומות.

יוסי שרעבי: אלה תכניות ששר הספורט תומך בהן.

יוסי שרעבי: זאת הדוגמה של תכניות ששר הספורט תומך בהן.

עמיר בן צבי: זה בהחלט יכול להיות פתרון.

עודד פורר: תודה.

עודד פורר: אני רוצה לסכם.

עודד פורר: אני מצטער על קוצר הזמן, אבל אני יכול להרגיע את כל הנוכחים פה.

זיוה מקונן-דגו: האשליה הזאת שאתיופים מקבלים יותר צריכה להיפסק.

עודד פורר: אני חייב לנעול את הדיון.

עודד פורר: יש הנחיה של היושב-ראש לנעול את הדיון בזמן, ואני אעשה את זה.

עודד פורר: דווקא בגלל זה אני גם אקבע דיון מעקב לעוד חודש בעניין הזה, כדי לראות במה התקדמנו מאז.

עודד פורר: אני כן רוצה להוציא סיכום ושיהיה סיכום של הדיון הזה.

עודד פורר: ראשית, הוועדה סקרה את הנושאים שהיו אמורים להיות מטופלים על ידי משרד התרבות והספורט ולא טופלו, ומצאה שתקציב שיועד לפי החלטת הממשלה לקידום שילובם של יוצאי אתיופיה בישראל לא נוצל משנת 2016.

יוסי שרעבי: אני רק רוצה להדגיש שמדובר בשני מיליון שקל שהמדינה העמידה.

עודד פורר: אני מסתכל על התקציב שמופיע במסמך שחתום עם נייר המכתבים של המנהל הכללי של משרד התרבות והספורט: מרכזי תקצוב לתכנית שנתית כוללת לארבעה מיליון ש"ח ב-2016 וחמישה מיליון ש"ח בכל אחת מהשנים 17', 18' ו-19'.

פנינה תמנו: לא להאמין, זה לשקר את השרים ואת ראש הממשלה.

יוסי שרעבי: - - - נכונה.

עודד פורר: זה מסמך שלכם מה-8 ביוני 2016, אני מציע שתבדקו אותו.

יוסי שרעבי: זה מסמך במידה והתכנית - - -

עודד פורר: בסדר, זאת החלטת הממשלה.

יוסי שרעבי: - - -

עודד פורר: בסופו של דבר, זה מה שהיה אמור לקרות וזה מה שהייתי מצפה מהמשרד לעשות.

עודד פורר: העדתם אתם שהאסטרטגיה שבה בחר המשרד כדי לנצל את התקציב היא אסטרטגיה לא נכונה.

עודד פורר: אני חייב לומר שנראה שהמשרד לפחות בשלוש השנים האלה נכשל ביישום התכנית והנושא הזה הוזנח.

עודד פורר: אני חייב לומר הוזנח מהסיבה הפשוטה, שכשלא מאושרות תמיכות או משהו נתקע, לא יכול להיות שזה נתקע כל כך הרבה זמן.

עודד פורר: לא יכול להיות.

עודד פורר: לא יכול להיות, שאנחנו מגיעים לסוף 2018 ושום דבר עוד לא הגיע ליעדו.

עודד פורר: המשרד התעלם מהיעדים ומהמדדים שבהחלטת הממשלה ובתכנית שהוצגה בפני - - -

יוסי שרעבי: אדוני היושב-ראש, אתה עושה סיכום שכולו כאילו פסק דין של בית משפט, איזה מן סיכום זה?

יוסי שרעבי: מה שאתה אומר, לא עולה בקנה אחד עם הדיון, זה כאילו מה שנכתב לפני הדיון.

עודד פורר: מה שאני אומר זה מתוך מסמך של משרד התרבות והספורט.

פנינה תמנו: אדוני המנכ"ל, מהרגע שדיברת אתה אומר שאתם טלית שכולה תכלת.

עודד פורר: פנינה, אני קורא אותך לסדר, אל תפריעי לי .

פנינה תמנו: אני אגיד לך את האמת, יש לי כבוד אליך, אבל אני מתביישת בצורת ההתנהלות של המשרד שלכם - -

עודד פורר: את מה שאני קורא יוסי - - -

פנינה תמנו: - - ואני מתביישת בכלל שאתם לא אומרים: חטאנו ופשענו.

יוסי שרעבי: הסיכום לא עולה בקנה אחד עם מה שנאמר בדיון.

עודד פורר: - - יוסי, את מה שאני קורא, אני קורא מתוך מסמך שלכם, את היעדים ואת המדדים.

יוסי שרעבי: אבל אתה שמעת דברים.

עודד פורר: שמעתי דברים, שמעתי שלא עבדו טוב תקנות התמיכות - -

יוסי שרעבי: אבל הסיכום לא עולה בקנה אחד עם מה שנאמר בדיון.

עודד פורר: - - ושמעתי שלא הצלחתם להעביר את התקציב, ושמעתי שלא גייסתם רכז.

עודד פורר: אתה מספר לי עכשיו - -

יוסי שרעבי: אני לא מספר לך שום דבר.

עודד פורר: - - ומעבר לזה שאתה נוזף בי באמצע כשאני מסכם דיון, אתה בא לפה ואתה מספר לי שבינואר 19' אתה תגייסו רכז ארצי ושלושה רכזים מחוזיים, כשזה היה אמור להיות בתחילת 17', אז אל תספרו לי שעשיתם משהו.

עודד פורר: שום דבר לא עשית מהתוכנית הזאת.

יוסי שרעבי: אדוני היושב-ראש, תגיד מה שאתה רוצה, אני חלילה - - -

עודד פורר: זה ברור שאני אגיד מה שאני רוצה ואתם תעשו מה שאתם רוצים, הרי ככה זה עובד כל הזמן.

יוסי שרעבי: לא, אתה יכול לומר מה שאתה רוצה, רק אני אומר - - -

חן קדם: יוסי, זאת הצגה.

פנינה תמנו: חן, זאת לא הצגה.

פנינה תמנו: חן, זאת לא הצגה.

עודד פורר: צאי החוצה, צאי החוצה.

עודד פורר: צאי החוצה עכשיו.

חן קדם: למה?

חן קדם: אתה לא יכול לשמוע את זה?

עודד פורר: תצאי החוצה עכשיו.

עודד פורר: לא רוצה לשמוע אותך, חוצפנית.

חן קדם: חוצפנית?

עודד פורר: חוצפנית, תצאי החוצה.

חן קדם: אתה עושה כאן הצגה.

עודד פורר: צאי החוצה מיד.

חן קדם: הצגה.

עודד פורר: חצופה.

חן קדם: אל תאמינו להצגות האלה.

עודד פורר: אני מבקש להכניס לפרוטוקול הדיון, שהוצאתי מהדיון את היועצת של שרת התרבות והספורט, שטענה שהדיון הזה הוא הצגה.

עודד פורר: הוועדה כאן, מי שנוכח כאן, גם אני וגם חברת הכנסת פנינו תמנו שטה, נגיש תלונה לוועדת האתיקה בנושא הזה.

עודד פורר: חברת הכנסת מירי רגב תצטרך לתת תשובות לחוצפה הזאת שהתקיימה כאן, כולל זה שמפריעים לי באמצע כשאני מסכם דיון.

עודד פורר: אני אומר לך יוסי בכל הידידות, אתם יכולים לבוא ולהגיד: טעינו.

עודד פורר: תבואו באומץ ותגידו: טעינו, לא ניצלנו את התקציבים.

עודד פורר: לא יכול להיות שהאנשים שיושבים כאן, לא מגיעים אליהם התקציבים בסוף ואתה מתחיל לספר לי סיפורים.

עודד פורר: יושב פה נציג משרד המשפטים ואומר לי: לא ידענו שיש העדפה מתקנת ליוצאי אתיופיה.

עודד פורר: תגידו, על מי אתם עובדים?

עודד פורר: אתם ממשלה או מה אתם?

עודד פורר: מה שקרה פה זאת שערורייה שאין כדוגמתה.

עודד פורר: אין כדוגמתה.

עודד פורר: ישנו תקציב של 14 מיליון שקל מהשנים 16', 17' ו-18' לפי מסמך של משרד התרבות והספורט שלא נוצל.

עודד פורר: הוועדה מצפה לשמוע בחודש הקרוב, כיצד מתכננים לנצל את התקציב הזה ב-2019.

עודד פורר: אני רוצה לומר לך משהו יוסי על זה שאתם מיתממים לי פה.

עודד פורר: בוא תעבור על הסיכומים הקודמים של הדיונים שלי, כשביקשתי מכם חומרים ולא הגיעו, כולל הסיכום על הדיון האחרון שלא הגיע, החומר מהדיון הקודם בעניין הטוטו, ואמרתם לי שתשלחו אותו מיד ולא שלחתם.

עודד פורר: שום דבר לא הגיע אלינו, אז אל תספרו לנו סיפורים.

עודד פורר: הישיבה נעולה.